Minn L- Imżebbel . . . il- pulċinell ta' Ġeżebel . . . ( Nota tat- traduttur : Din it- taħdita kienet ingħatat mill- kantawtur Awstraljan Nick Cave fl- Akademie der bildenden Künste Wien ta' Vjenna fil- 25 ta' Settembru , 1999 . Il- test oriġinali bl- Ingliż jista' jitniżżel minn . Biex tniżżel u tistampa din it- traduzzjoni ( mingħajr stampi ) f' verżjoni word agħfas . tistgħu ssegwu wkoll vidjo ta' intervista li kienet saritlu dwar din it- taħdita . Verżjoni estensiva ta' din it- taħdita moqrija minn Nick Cave innifsu tista' tinstema' fir- reġistrazzjoni . Ħajr lil John Degiorgio għall- qari tal- provi . ) Taħdita : Il- Kanzunetta ta' Mħabba Data : 25 ta' Settembru , 1999 Sinjuri , L- istedina biex niġi hawnhekk ħalli ngħallem , nagħmel taħdita , biex ngħaddilkom l- għarfien li ġbart dwar il- poeżija , dwar il- kitba tal- kanzunetta , qajmet fija bosta sentimenti konfliġġenti . L- iżjed wieħed qawwi u insistenti minnhom għandu x' jaqsam ma' missieri – illi llum m' għadux magħna – li kien għalliem tal- Letteratura Ingliża fl- iskola superjuri fejn li nattendi l- Awstralja . Għad għandi memorji ċari ħafna ta' meta kelli xi tnax -il sena , bilqiegħda , kif qegħdin intom bħalissa , fi klassi jew sala tal- iskola , u kont nara 'l missieri , li kien ikun bilwieqfa , hawn fuq , bħal fejn ninsab issa , jien u naħseb bejni u bejn ruħi , dgħumi u miżerabbli , għax iżjed iva milli le jien kont tifel dgħumi u miżerabbli , " nagħmel x' nagħmel b' ħajti l- aqwa li ma nispiċċax bħal missieri . " U t' erbgħin sena donnu kważi m' hemmx ħaġa waħda milli nagħmel illi ma tqarribnix iżjed lejh , li ma ġġibnix iżjed bħalu . T' erbgħin sena sirt bħal missieri , u hawn jien , ngħallem . Li xtaqt nagħmel hawnhekk hu li nitkellem daqsxejn dwar " il- kanzunetta ta' mħabba " , rigward l- approċċ personali tiegħi lejn dal- ġeneru ta' kitba tal- kanzunetta , li nemmen li kien sewwasew fil- qalba tal- attività artistika partikulari tiegħi . Nixtieq nagħti ħarsa lejn xi xogħlijiet oħrajn , illi , għal xi raġuni jew oħra , ngħoddhom bi bravuri sublimi f' din l- iżjed dedikazzjoni artistika nobbli minn kollha : il- ħolqien ta' kanzunetta kbira ta' mħabba . Meta nħares lura lejn dawn l- aħħar għoxrin sena , toħroġ ċerta luċidità . Qalb il- ġenn u l- pandemonju kollu , jidher li kont qiegħed intanbar dejjem fuq l- istess tanbur . Jidhirli li l- ħajja artistika tiegħi kienet iċċentrata madwar sforz biex inlissen in- natura tas- sens – li kważi jintmess bl- idejn – ta' dik it- telfa li ddettatli ħajti . Fid- dinja tiegħi , tberrħet ħofra immensa bil- mewt xejn mistennija ta' missieri , meta kelli dsatax -il sena . Il- mod li bih tgħallimt nimla dil- ħofra , dal- vojt , kien il- kitba . Missieri għallimni dan bħal donnu biex iħejjini għal mewtu . Il- kitba tatni aċċess dirett għall- immaġinazzjoni tiegħi , għall- ispirazzjoni , u fl- aħħar mill- aħħar , għal Alla . Bl- użu tal- lingwa skoprejt li bil- kitba kont qiegħed inkewwen l- eżistenza t' Alla . Il- lingwa saret dik il- gverta li kont nitfa' fuq ir- raġel inviżibbli , illi lilu kienet tagħtih il- forma u s- sura . It- tagħmil t' Alla permezz tal- kitba tal- kanzunetta ta' mħabba baqa' l- motivazzjoni ewlenija tiegħi bħala artist . Aktarx il- kanzunetta ta' mħabba hija l- iżjed don uman awtentiku u distintiv biex wieħed jagħraf 'l Alla , u d- don illi saħansitra Alla stess jeħtieġ . Alla tana dad- don sabiex Lilu nlissnuh u nkantawh , ħaj , għax Alla jgħammar fil- komunikazzjoni . Li kieku d- dinja kellha ħabta u sabta taqa' fil- muta , Alla jisfa dekostrutt u jmut . Kien Ġesù Kristu stess li qal , f' waħda mill- isbaħ stqarrijiet tiegħu , " fejn hemm tnejn jew tlieta miġburin f' ismi , hemm jiena fosthom . " Kien qal hekk għax kull fejn tnejn jew iżjed jinġabru flimkien ikun hemm il- lingwa . Sibt li l- lingwa saret ġbara fuq il- ġrieħi li sofrejt bil- mewt ta' missieri . Il- lingwa saret il- wens li jdewwi t- tixwiq . Minkejja li l- kanzunetti ta' mħabba jistgħu jieħdu diversi xejriet – kanzunetti ta' qima u tifħir , kanzunetti ta' rabja u disprament , kanzunetti erotiċi , kanzunetti t' abbandun u telfa – dawn kollha kemm huma jindirizzaw 'l Alla , għaliex huwa proprju fl- imkejjen msaħħra tat- tixwiq li tassew tgħix il- kanzunetta ġenwina ta' mħabba . Hija għawja fil- baħħ , għall- Imħabba u għas- sabar , u tgħix fuq xofftejn tat- tfajjel li jibki għal ommu . Hija l- għanja tal- maħbuba li teħtieġ lill- maħbub tagħha , id- dagħdigħa tal- karràb li jraħħam 'l- Alla tiegħu . Hija l- bikja ta' xi ħadd imjassar mal- art , mal- ordinarju u mal- mundan , li jixxennaq għat- tajran ; tajran fl- ispirazzjoni , fl- immaġinazzjoni , fid- divinità . Il- kanzunetta ta' mħabba hija l- ħoss tal- isforzi tagħna biex insiru bħal Alla , biex nittraxxendu l- irmiġġar tal- art u l- medjokri . It- telfa ta' missieri , skoprejt jien , f' ħajti ħolqitli vakum sħiħ , spazju li fih kliemi qabdu jifflowtjaw , jinġabru , u jsibu l- milja tagħhom . Auden kien qal li " din l- hekk - imsejħa tiġriba trawmatika mhix xi aċċident , iżda opportunità li t- tfajjel ikun qed jistennieha bi ħġaru – li kieku ma tiġrilux issib oħra – sabiex ħajtu ssir kwistjoni serja . " Il- mewt ta' missieri kienet " it- tiġriba trawmatika " li tkellem dwarha Auden , li ħalliet ħofra ħalli Alla jimlieha . Kemm hi sabiħa din l- idea li nkunu proprju aħna li nġibu b' idejna d- diżgrazzji tagħna , u li huma l- forzi kreattivi ta' ġo fina li jkunu l- kaġun ta' dan kollu . Aħna lkoll għandna l- ħtieġa li noħolqu , u n- niket huwa att kreattiv . Il- kanzunetta ta' mħabba hija kanzunetta ta' diqa , hija l- ħoss tan- niket innifsu . Ilkoll kemm aħna nġarrbu fina dak li l- Portugiżi isejħulu Saudade , li tista' tittraduċih bħala sens ta' tixwiq li ma jitfissirx , tixniq bla isem u oskur tar- ruħ , u huwa sewwasew dan is- sentiment illi jgħix fl- isferi tal- immaġinazzjoni u l- ispirazzjoni , u li huwa l- art għammiela tal- kanzunetta mnikkta , għax il- kanzunetta ta' mħabba hija d- dawl t' Alla , li tfernaq minn ġo ġriħitna sa mill- qigħan tagħna . Fit- taħdita tiegħu , li jisimha It- Teorija u l- Funzjoni tad- Duende , Federico García Lorca jipprova jixħet xi ftit dawl fuq l- enimma u d- diqa ma titfissirx li taħji l- qalba ta' ċerti opri artistiċi . " Kull ħaġa li għandha ħoss kiebi fiha d- duende , " jgħid , " dik il- qawwa misterjuża li jħossha kulħadd iżda l- ebda filosofu ma jfissirha . " Fil- mużika Rock kontemporanja , li hu l- qasam li naħdem fih jien , donnu l- mużika m' għandhiex daqstant tendenza li jkollha r- ruħ tagħha , irrekwieta u mirgħuda , dak in- niket illi jitkellem dwaru Lorca . Eċċitament , ta' spiss ; rabja , xi kultant : iżda niket sadiq , rari . Leonard Cohen jaħdem sewwasew fih . Wara Van Morrison isus qisu kelb , u għad li jipprova jiskartah , ma jirnexxilux . Tom Waits u Neil Young isejħulu u jiġi . Sħabi d- Dirty Three għandhom minnu biex ibiegħu . Lill- grupp Spiritualized iqanqalhom . It- Tindersticks iriduh b' saħħa , iżda kollox ma' kollox , jidher li d- duende hija fraġli wisq biex tkampa mal- brutalità tat- teknoloġija u mal- aċċellerazzjoni dejjem tlebbet tal- industrija tal- mużika . Għandu mnejn fin- niket m' hemm tmegħix ta' xejn , fid- duende m' hemm l- ebda dollaru . In- niket u d- duende jeħtieġu l- beraħ ħalli jieħdu n- nifs . Il- malinkonija tistmerrha l- għaġġla , tifflowtja fis- skiet . Wieħed irid jittrattaha b' kawtela . Kull kanzunetta ta' mħabba għandu jkollha d- duende . Għax il- kanzunetta ta' mħabba qatt ma tkun tabilħaqq kuntenta . Qabelxejn jeħtiġilha tħaddan magħha l- potenzjal għall- uġigħ . Dawk il- kanzunetti li jparlaw fuq l- imħabba bla ma jkollhom xi weġgħa jew tnehida fi vrushom m' huma kanzunetti ta' mħabba xejn , iżda pjuttost kanzunetti ta' mibegħda bil- kostum ta' kanzunetti ta' mħabba , u m' għandniex noqogħdu fuqhom . Dal- kanzunetti jċaħħduna mill- umanità tagħna u mid- dritt li ngħatalna minn Alla li nkunu mnikkta , u jniġġsu l- imwieġ tar- radju kollha . Fil- kanzunetta ta' mħabba jrid jidwi t- tpespis tad- diqa , iċ- ċenċil tas- sogħba . Il- kittieb li jirrofta jistħarreġ l- inħawi oskuri tal- qalb qatt m' hu ser ikollu l- ħila jikteb b' mod konvinċenti dwar l- għoġba , il- maġija u l- ferħ tal- imħabba , daqs kemm ma tistax tafda t- tjieba jekk din ma tkunx ħadet in- nifs mill- istess arja tal- ħażen . Qed tiġini f' rasi hawnhekk il- metafora dejjiema ta' Kristu msallab bejn żewġ kriminali . Mela allura , fil- binja tal- kanzunetta ta' mħabba , fil- melodija , fil- lirika tagħha , wieħed għandu jħoss u jagħraf id- dispożizzjoni li jkollha għat- tbatija . Fil- kanzunetta eċċezzjonali tiegħu Perfect Day , Lou Reed jikteb , bħal kważi fi djarju , l- avvenimenti li jsawru " ġurnata perfetta . " Hija ġurnata li tikkorrispondi mal- ġmiel skjett tal- imħabba , fejn huwa u l- maħbuba tiegħu joqogħdu bilqiegħda fil- park jixorbu s- sangrija , jitimgħu l- annimali fiż- żu , imorru jaraw film eċċetera , iżda huma dawk il- linji li b' sogħba , fit- tielet vers , " I thought I was someone else , someone good , " illi minn kanzunetta sentimentali bħall- oħrajn jittrasformawha fil- kapolavur ta' malinkonija li hi . Dawn il- linji mhux biss iwaħħmu bil- falliment u l- mistħija , iżda f' termini iżjed ġenerali jfakkruna fin- natura effimera tal- imħabba nnifisha – li ser jgħaddi l- ġurnata tiegħu " fil- park " , iżda wkoll li bħal Cinderella , li jkollha tirritorna f' nofsillejl fil- ġmied u l- irmied tad- dinja diżilluża tagħha , tant ieħor huwa jkollu jmur lura għal dak il- jien tas- soltu , il- jien ħażin tiegħu . Huwa proprju mill- baħħ li did- diska tixref , imlibbsa bit- telfa u t- tixniq . Ta' madwar għoxrin sena bdejt naqra l- Bibbja , u sibt , fil- proża brutali tat- Testment l- Antik , fit- taħsis tal- kliem u x- xbihat tiegħu , għajn bla tmiem ta' nebħ . L- Għanja tal- Għanjiet ta' Salamun , aktarx l- ikbar kanzunetta ta' mħabba li qatt inkitbet , kellha fuqi impatt tremend . In- natura espliċitament erotika tagħha , il- vjaġġ metaforiku magħmul mal- iġsma tal- maħbubin – żejżiet imqabbla m' għenieqed tal- għeneb u ma' ċerva żgħira , xagħar u snien imqabbla ma' mrieħel ta' mogħoż u ngħaġ , saqajn ma' kolonni tal- irħam , iż- żokra , tazza tax- xorb tonda , iż- żaqq , imniezel tal- qamħ , ix- xbihat tagħha li jqabbdu l- bard , jixħtuna fid- dinja tal- immaġinazzjoni pura . Minkejja li fiżikament iż- żewġ maħbubin huma mifruda – Salamun huwa eskluż mill- ġnien fejn hemm il- maħbuba tiegħu tkanta – huma l- projezzjonijiet qliel u ossessivi tas- sieħeb fuq seħbitu li jdewbu lil dawn it- tnejn f' essri wieħed , mibnija minn sensiela ta' metafori estatiċi ta' mħabba . L- Għanja tal- Għanjiet ta' Salamun hija kanzunetta straordinarja ta' mħabba , iżda lili kienet is- sensiela notevoli ta' kanzunetti ta' mħabba / poeżiji , magħrufa bħala s- Salmi , li tabilħaqq laqtitni . Deherli li s- Salmi , li jittrattaw b' mod dirett ir- relazzjoni bejn il- bniedem u Alla , huma miżgħuda bid- disprament werżieqi , it- tixniq , it- tifħir , il- vjolenza erotika u l- brutalità kollha li qatt stajt nixtieq . Is- Salmi huma mgħaddsa fis- saudade , imxappa fid- duende u mgħammsa fil- vjolenza mdemmija . B' diversi modi , dawn il- kanzunetti saru x- xempju ta' bosta mill- iżjed kanzunetti sadisti ta' mħabba li ktibt . Is- Salm 137 , li hu wieħed mill- favoriti nett tiegħi , u li kien sar suċċess fil- klassifika tad- diski permezz tal- gruppett favoluż Boney M , huwa eżempju perfett ta' dak kollu li tkellimt dwaru . F' xatt ix- xmajjar ta' Babilonja , hemm qgħadna bilqiegħda u bkejna , aħna u niftakru f' Sijon . Mas- siġar tal- luq tagħha , dendilna ċ- ċetri tagħna . Għax hemm , dawk li jassruna , talbuna ngħannulhom xi għanja ; dawk li hemm għakksuna stennew minna għana ta' ferħ : " Għannulna mill- għana ta' Sijon . " Kif nistgħu ngħannu l- għana tal- Mulej f' art barranija ? Tibbiesli idi l- leminija , jekk qatt ninsa lilek , Ġerusalemm ! Jeħilli lsieni mas- saqaf ta' ħalqi , jekk ma niftakarx fik , jekk ma nżommx 'il Ġerusalemm 'il fuq minn kull ferħ tiegħi ! Ftakar , Mulej , x' qalu wlied Edom f' jum il- waqgħa ta' Ġerusalemm , meta bdew jgħidu : " Ġarrfuha , ġarrfuha sal- pedamenti tagħha ? " Ja Belt tal- Babilonja , int għad tinqered ! Hieni min iħallsek għal kull ma għamiltilna ! Hieni min jaħtaflek it- trabi tiegħek u jsabbathomlok mal- blat ! Il- kanzunetta ta' mħabba għandha titwelled fl- isfera tal- irrazzjonali , tal- assurd , tad- distratt , tal- malinkoniku , tal- ossessiv , tal- imherwel , għax il- kanzunetta ta' mħabba hija l- ħoss tal- imħabba nnifisha , u l- imħabba , m' hemmx xi ngħidu , hija għamla ta' ġenn . Sew jekk tkun l- imħabba għal Alla , jew imħabba romantika , erotika – dawn huma kollha manifestazzjonijiet tal- ħtieġa tagħna li ninfatmu mir- razzjonali , biex nieħdu btala 'l bogħod mis- sensi tagħna , biex ngħidu hekk . Il- kanzunetti ta' mħabba jieħdu diversi xejriet , u jidher li jinkitbu għal ħafna raġunijiet – bħala stqarrijiet jew biex iġerrħu – anke jien ktibt kanzunetti ' ħabba dar- raġunijiet kollha – iżda fl- aħħar mill- aħħar il- kanzunetti ta' mħabba qegħdin hemm biex jimlew , bil- lingwa , is- silenzju li hemm bejnna u Alla , biex inaqqsu d- distanza bejn it- temporali u d- divin . Fis- Salm 137 , il- poeta jsib ruħu priġunier f' " art stramba " u jiġi mġiegħel ikanta kanzunetta lil Sijon . Huwa jaħlef l- imħabba tiegħu lejn art twelidu u joħlom bil- vendetta . Fis- sentimenti ta' vjolenza tiegħu s- Salm huwa tal- waħx , għax ikanta għall- imħabba lejn artu u lejn Alla tiegħu , u fuq kif huwa jista' jsir ferħan bil- qtil t' ulied l- għedewwa tiegħu . Dak li sibt , bosta u bosta drabi , fil- Bibbja , b' mod speċjali fit- Testment l- Antik , kien li versi ta' għaxwa , ta' estasi u mħabba , jistgħu jħaddnu fihom sentimenti , li għall- ewwel jidhru opposti – bħall- mibegħda , il- vendetta , il- mentalità mdemmija eċċ – li madankollu ma jeskludux lil xulxin . Din l- idea ħalliet impressjoni perpetwa fuq il- kitba tal- kanzunetti tiegħi . Fid- dinja tal- mużika pop moderna – dinja li tidher li tittratta l- kanzunetta ta' mħabba , iżda li fis- sew ma tagħmilx wisq iżjed milli tixħet ċapep ta' rieq fietel tat- trabi lewn il- kastard fl- imwieġ tar- radju – id- diqa sadiqa ma tingħatax merħba . Iżda xi minn daqqiet tfaqqas xi diska li taħbilek , wara dak il- bit kwalunkwe u tal- plastik li jkollha , lirika ta' mħabba ta' qisien tabilħaqq devastanti . Better The Devil You Know , li hi miktuba mill- hitmakers Stock , Aitkin and Waterman u kantata mis- suċċessun tal- pop Awstraljan Kylie Minogue , hija kanzunetta ta' dix- xorta . Il- ħabi tat- terrur tal- imħabba f' biċċa mużika pop ta' kaf kaf u innokwa huwa kunċett intriganti . Better The Devil You Know hija waħda mill- iżjed liriki ta' mħabba vjolenti u tad- dwejjaq tal- mużika pop . Meta Kylie Minogue tkanta dal- kliem , hemm ċerta innoċenza f' leħinha li jagħmel it- terrur ta' dil- lirika tat- tkexkix iżjed u iżjed eċċitanti . L- idea ppreżentata fil- kanzunetta , oskura , kollha ħjiena u niket – l- idea li minnha nnifisha kull relazzjoni ta' mħabba hija abbużiva , u li l- abbuż tiegħu , sew jekk fiżiku u sew jekk psikoloġiku , huwa milqugħ u mħeġġeġ , turi li anke l- iżjed kanzunetta innokwa ta' mħabba għandha l- potenzjal li tostor ċerti veritajiet umani terribbli . Bħal Prometju marbut bil- ktajjen mal- ġebla , ħalli l- ajkla tkun tista' tikollu l- fwied kull lejl , Kylie ssir il- ħaruf tas- sagrifiċċju tal- imħabba li tgħajjat stedina ardenti lil- lupu mliegħeb u miġwiegħ biex jiddevoraha għal darba tnejn , u dan kollu ma' bit stimulanti tat- tekno . Hawnhekk il- kanzunetta ta' mħabba ssir mezz li jurina stampa kiebja tal- umanità li mhix differenti minn dik tas- Salmi tat- Testment l- Antik . It- tnejn huma messaġġi lil Alla li jitkarrbu fil- baħħ imtewweb , kollhom diqa u stmerrija , għall- fidwa . Kif għedt qabel , il- ħajja artistika tiegħi kienet iċċentrata madwar ix- xewqa , jew aħjar , il- ħtieġa , li nlissen id- diversi sentimenti ta' telfa jew tixniq li saffru f' għadmi u ħħammjaw f' demmi , tul ħajti kollha . F' dal- proċess ktibt madwar mitejn kanzunetta , u fil- biċċa l- kbira tagħhom , ikolli ngħid , kienu kanzunetti ta' mħabba . Kanzunetti ta' mħabba , u allura , per definizzjoni , kanzunetti ta' niket . Minn dil- massa kunsiderevoli ta' materjal , hemm għadd żgħir illi jintgħażlu mill- bqija bħala xempji ġenwini ta' dak kollu li tkellimt dwaru . Dawn huma tfal imnikkta , vjolenti , b' għajnejhom mudlama . Ipoġġu għalihom weħidhom , severi , u ma jilagħbux mal- kanzunetti l- oħra . Fil- biċċa l- kbira tagħhom huma wlied minn tqalat ikkumplikati u twelidijiet diffiċli u dolorużi . Fil- biċċa l- kbira tagħhom għandhom għeruqhom imħawla fl- esperjenza personali u tnisslu minħabba raġunijiet diversi , iżda dal- grupp imċerċer ta' kanzunetti ta' mħabba huma , fl- aħħar mill- aħħar , kollha l- istess ħaġa : swiegel mixħuta fil- galassji tad- divin minn raġel qed jegħreq . Ir- raġunijiet l- għala nħoss dit- tqanqila biex inpoġġi u nikteb il- kanzunetti ta' mħabba huma ħafna . Uħud minnhom dehruli iżjed ċari meta nfajt bilqiegħda ma' ħabib tiegħi , li f' ġieħ l- anonimità ser nirreferi għalih bħala J . Jien u J . ammettejna ma' xulxin li t- tnejn li aħna nbatu minn dik id- diżordni psikoloġika li l- professjoni medika ssejħilha erotografomanija . L- erotografomanija hija x- xewqa ossessiva tal- kitba tal- ittri ta' mħabba . Sieħbi stqarr miegħi li kien kiteb u bagħat lil martu , fl- aħħar ħames snin , iżjed minn sebat elef ittra ta' mħabba . Dan sieħbi deher mifluġ , u l- mistħija tiegħu kważi stajt tħossha b' idejk . Jiena nbati mill- istess kundizzjoni , iżda b' xorti tajba għad fadalli ħafna x' naqdef biex nilħaq dan l- istadju hekk avvanzat tal- povru sieħbi J . Iddiskutejna l- qawwa tal- ittra ta' mħabba , u sibna , bla ma stagħġibna xejn , li din hija simili ħafna għall- kanzunetta ta' mħabba . It- tnejn iservu ta' meditazzjonijiet wesgħin dwar il- maħbuba ta' dak li jkun . It- tnejn iservu biex iqassru d- distanza bejn min jikteb u min jirċievi . It- tnejn iħaddnu fihom permanenza u qawwa li l- kelma mitkellma m' għandhiex . It- tnejn huma eżerċizzji erotiċi , fihom infushom . It- tnejn għandhom il- potenzjal li jivvintaw mill- ġdid , permezz tal- kliem , bħal Pigmaljun mal- maħbuba tal- ġebel maħluqa minnu stess , il- maħbuba ta' dak li jkun . L- iżjed forma għażiża ta' korrispondenza , l- ittra ta' mħabba , jaħasra , bħall- kanzunetta ta' mħabba , sofriet taħt il- madmad tal- ħeffa bierda tat- teknoloġija , taħt il- madmad tan- nuqqas ta' kont u ta' ruħ li għandna llum fi żmienna . Nixtieq nagħti ħarsa , fl- aħħar , lejn waħda mill- kanzunetti tiegħi li rreġistrajt għall- album The Boatman ' s Call . Din il- kanzunetta , inħoss jien , tagħti eżempju ta' ħafna minn dak li tħaddidt dwaru llum . Dil- kanzunetta jisimha Far From Me . Far From Me ħadet erba' xhur biex tinkiteb , daqs kemm damet għaddejja r- relazzjoni li tiddeskrivi . L- ewwel vers inkiteb matul l- ewwel ġimgħa tar- rapport , u huwa mimli bid- drama erojka ta' mħabba ġdida , filwaqt li jiddeskrivi t- totalità tas- sentiment mentri jirrikonoxxi l- potenzjal għall- uġigħ – for you I ' m dying now . Ipoġġi liż- żewġ maħbubin li jiddeskrivi fl- isfond ta' dinja li ma jimportaha minn xejn – a world that fucks everybody over – u jdaħħal l- idea tad- distanza fiżika li jissuġġerixxi t- titlu . Oħroġ il- għaġeb , madankollu , il- kanzunetta , bħal donnha kienet qiegħda tistenna ħalli tiġri t- " tiġriba trawmatika " li tkellimt fuqha l- ewwel , ma ħallietx lilha nnifisha titlesta sakemm ma laħqitx ġrat il- katastrofi . Ċerti kanzunetti huma makakki , u jkun għaqli li tkun moħħok hemm meta tittratta magħhom . Spiss insib li donnu l- kanzunetti li nikteb ikunu jafu xi jkun għaddej f' ħajti iżjed minni . Għandi paġni sħaħ ta' kwartini li nkitbu waqt li r- relazzjoni kienet għadha għaddejja fuq ir- rubini . Vers minnhom kien jgħid : Kliem sbieħ , kliem innoċenti , li m' għandhom l- ebda ħjiel li għada pitgħada ser jisfaxxa kollox . Il- kanzunetti ta' mħabba li jinthemżu mal- esperjenza attwali , li jippoetizzaw ġrajjiet ta' vera għandhom sbuħija pekuljari fihom . Dawn jibqgħu ħajjin bħalma jagħmlu l- memorji , u ġaladarba huma ħajjin , jikbru u jgħaddu minn bidliet u jiżviluppaw . Kanzunetta ta' mħabba bħal Far From Me sabet personalità li tmur lil hinn minn dik li kont tajtha jien fil- bidu , bis- setgħa li tinfluwenza s- sentimenti tiegħi stess fir- rigward tal- ġrajja attwali nnifisha . Din hija xi ħaġa straordinarja u wieħed mill- benefiċċji tabilħaqq meraviljużi tal- kitba tal- kanzunetta . Il- kanzunetti li ktibt illi jitkellmu dwar relazzjonijiet tal- imgħoddi saru relazzjonijiet huma stess . Permezz tal- kanzunetti kont kapaċi nimmitoloġizza l- ġrajjiet ordinarji ta' ħajti , nelevahom 'il fuq mill- pjan temporali u nxewlaħhom 'il bogħod għal ġol- istilel . Ir- relazzjoni li tiddeskrivi Far From Me ġiet u marret , iżda d- diska nnifisha għadha tgħix , iżżomm polz itektek fl- imgħoddi tiegħi . Daqshekk hi eċċezzjonali s- sbuħija tal- kitba tal- kanzunetta . Għaddew għoxrin sena ta' kitba ta' kanzunetti , iżda l- baħħ għadu miftuħ beraħ , xorta waħda . Dak in- niket inspjegabbli , id- duende , is- saudade , l- iskuntentizza divina għadhom jippersistu , u forsi ser jibqgħu miegħi sakemm nara wiċċ Alla nnifsu . Iżda meta Mosè xtaq jara l- wiċċ ta' Alla , fl- Eżodu 33 , 188 , kien intqallu li jaf ma jkunx jiflaħ għalih , l- ebda bniedem ma jista' qatt jaralu wiċċu u jgħix . Ħeqq , jien ma jimpurtanix wisq . Kuntent li nkun mdejjaq . Għaliex ir- residwi , li jitfarfu minni f' dit- tiftixa , il- kanzunetti nfushom , dal- boton imgħallat ta' tfal b' għajnejhom kiebja , jinġabru madwari u jħarsuni kif jafu huma , iwennsuni u jaħjuni . Huma l- kumpanni tar- ruħ li jmexxuha lejn l- eżilju , li jtuqu dik il- waħma tremenda għal dak li mhuwiex ta' did- dinja . L- immaġinazzjoni tixxennaq għal dinja oħra , u bil- kitba tal- kanzunetta ta' mħabba , wieħed ipoġġi u jiekol il- kirxa mat- telfa u t- tixwiq , mal- ġenn u l- malinkonija , mal- estasi u l- maġija , b' rispett daqs kemm bi gratitudni . It- tiftixa spiritwali għandha ħafna wċuħ – ir- reliġjon , l- arti , id- drogi , il- ħidma , il- flus , is- sess – iżda dit- tiftixa rari taqdi 'l Alla b' mod daqstant dirett u s- sodisfazzjon rari jkun daqstant kbir meta din il- ħaġa ssir . Ħuġġieġa Oħra minn L- Imżebbel Ħin : Il- każ Vella Gera , kif qed insejjaħlu jien , ta lok li toħroġ fid- dieher ċertu tip ta' oxxenità grassa li żgur m' għandhiex titħalla terfa' rasha fil- pajjiż . Kienu bosta dawk li b' dal- każ ħassewhom urtati , u ma nlumhomx , għax dak li tkisser mhux lakemm jissewwa . Qed nirreferi għall- pubblikazzjoni , fil- gazzetta studenteska Ir- Realtà , tan- novella pjuttost spinta Li Tkisser Sewwi , miktuba mill- awtur Malti Alex Vella Gera . L- istorja , irrakkontata fl- ewwel persuna , tikkonsisti f' sensiela ta' ħsibijiet skjetti ta' raġel b' ossessjonijiet ħormana akuti li fin- nisa ma jara xejn għajr mezz ta' sodisfazzjoni sesswali . Mingħajr ma noqgħod nidħol f' ġudizzji morali fuq il- karattru tan- narratur , ngħid li l- istorja kienet biċċa xogħol artistika tajba ħafna . Vella Gera rnexxielu jippreżenta l- arketip tiegħu f' kuntest Malti b' mod konvinċenti ħafna . Kien hemm min ilmenta minħabba l- użu ta' " kliem baxx . " Nistaqsi jien : liema kliem ħtieġlu jpoġġi f' ħalq in- narratur biex joħroġlu t- tendenzi partikulari tiegħu ? F' dal- kuntest , id- diskors tan- narrattiva bilfors kellu jkun dak li kien . Apparti dan , jidhirli li fil- karattru tiegħu l- awtur xeħet b' ħila ċerta ambigwità psikoloġika li , imqar jekk biss bejn il- linji , tfakkarna fit- taqbida primordjali bejn l- istinti karnali u ċerti sentimenti emozzjonali li ilha tkidd lill- ġeneru uman , u mhux biss lill- irġiel , minn ewl id- dinja . Fl- istorja ta' Vella Gera , altru milli xi fakkinata , allura , nidentifika qabelxejn taqbida fl- inkonxju kollettiv li qatt ma tista' tbassar sewwasew fejn hi sejra . Hemm ħafna x' wieħed jgħid , imma dwar dan nieqaf hawn , għax mhux l- iskop tiegħi li nagħmel analiżi tan- novella . Madankollu nżid biss li fil- fehma tiegħi l- pubblikazzjonijiet riċenti ta' Alex Vella Gera jixhdu li huwa wieħed mill- iżjed kittieba Maltin promettenti tal- ġenerazzjoni tiegħu . Lura għal x' ġara fuq il- kampus , qiegħed jingħad li din l- istorja ma niżlet tajjeb xejn mal- kappellanija tal- Università , tant li l- kritiċi letterarji tagħha kienu tal- ġudizzju li mhux xieraq li materjal bħal dak jitqassam fuq il- kampus . Ir- Rettur tal- Università , il- Professur Juanito Camilleri , minn tant nies , donnu kien tal- istess fehma , għax minnufih ħareġ ordni ta' projbizzjoni fuq it- tqassim ta' dan il- ġurnal fuq il- kampus . Biex tgħaxxaqha , fil- każ dlonk iżżefnu wkoll il- Pulizija , u ma trid xejn biex fil- ġejjieni qrib dan il- każ jispiċċa wkoll il- Qorti . Li f' pajjiż retrogradu bħal tagħna jqum daqsxejn kjass fuq storja bħal din fiha u ma fihiex . Tajjeb li nfakkru li dan ma kienx l- ewwel każ ta' ċensura li ġiet infurzata bil- barka tal- awtoritajiet tal- Università ta' Malta . Naħseb kulħadd għadu jiftakar il- każ ta' Karl Schembri . Iżda jkolli nistqarr illi qatt ma bsart li din il- biċċa kienet ser tiskala daqshekk . U jekk f' dil- farsa kien hemm xi ħaġa tabilħaqq oxxena ma kinitx l- istorja inkwistjoni , iżda dil- ħamba għalkollox mhux f' lokha li tqajmet dwarha . Oxxentià , ma tistax tiddeskriviha mod ieħor . U allura bir- raġun li jiena l- ewwel wieħed inħossni urtat . U m' iniex qed ngħid dan biss b' riferenza għall- aġir tal- Kappillan u tar- Rettur tal- Università , iżda wkoll għad- diversi persuni bravi ħafna li fis- siti ta' xi ġurnali lokali bl- Ingliż esprimew ġudizzju negattiv għalkollox dwar il- merti artistiċi tan- novella u saħansitra dwar l- integrità morali tal- awtur . Naraha ħaġa tassew tal- għaġeb kif f' pajjiż ibbumbardjat minn ħemel ta' mezzi tal- midja , fostna għad hawn nies – inklużi studenti Universitarji u persuni suppost kolti b' karigi għolja fil- ġerarkija akkademika tal- pajjiż – li lanqas biss jafu jagħmlu distinzjoni bejn narrattiva artistika u fehma personali ta' individwu . Tant hu hekk , li bosta persuni , kif ġa għedt , ħarġu jeħduha qatta' bla ħabel kontra l- awtur innifsu u ma nafx x' ma qalulux . Li kieku Vella Gera kiteb artiklu f' ġurnal bħala opinjonista , u stqarr li " n- nisa , fis- sess isiru dak li misshom dejjem ikunu [ . . . ] Jirċievu [ . . . ] xogħolhom jirċievu u jaqilgħu mir- raġel , " kont ngħid paċenzja . Ma kont niskanta xejn li kumment miktub f' tali kuntest jitqies offesniv u politikament skorrett . Iżda f' dal- każ m' aħniex nitkellmu dwar fehma personali , iżda dwar narrazzjoni tal- għaġna psikoloġika ta' karattru għalkollox fittizju . Tassew nistqarr magħkom li għadni s' issa ma nistax nemmen li hawn daqstant nies illi lanqas għandhom edukazzjoni biżżejjed biex jintebħu bid- differenza evidenti ta' bejn dawn it- tnejn . U allura lil dawn it- talin ser ikolli nistaqsihom xi domandi stupidi : jekk direttur ċinematografiku jidderieġi film dwar qattiel reċediv , allura dan bilfors ikun ifisser li d- direttur ikun qed jidentifika miegħu ? Meta l- attriċi Sharon Stone ħadmet fil- film Basic Instinct kellha xi ħsieb tinstiga l- vjolenza fiżika fuq l- irġiel ? Meta Mel Gibson idderieġa l- Passion of the Christ , xi ħadd f' sensih qatt għaddietlu minn rasu li kien qed jiċċelebra l- vjolenza fuq il- persuna ta' Kristu ? Ma naħsibx , jew aħjar , nittama li le . Ngħid is- sew , jien u nikteb dan qed inħossni kemxejn ridikolu , għax kif jgħid il- Malti , ir- raġuni ma tridx forza , u affarijiet bħal dawn tant huma ovvji li lanqas naf kif ser naqbad inpoġġihom . Għaldaqstant nitlobkom tiskużawni ta' dil- artiklu sfurzat , iżda ir- raġuni ma tridx forza , veru , imma l- bluha forsi iva . Lil hinn minn dir- redikolaġni , hemm punti oħrajn x' wieħed iqis . Qabelxejn , fil- fehma tiegħi , bil- pożizzjoni li ħa , il- Professur Juanito Camilleri għamel tmasħira liema bħalha mill- kariga tiegħu ta' Rettur . Fil- fehma tiegħi b' dan l- aġir aktarx impulsiv waqqa' l- pożizzjoni tiegħu u l- istituzzjoni li jmexxi għaż- żuffjett . Li l- Kappillan jiskrupla bit- tebgħ tal- istorja ta' Vella Gera forsi nasal naċċettaha . Hekk jew b' hekk , f' dan- naħat tad- dinja għad trid tinħoloq istituzzjoni daqstant erotofobika u sesswalment ripressa daqs il- Knisja Kattolika . Iżda lanqas f' mitt sena ma kont nobsor li kellu jkun proprju r- Rettur , minn tant nies , li jieħu ċerti miżuri li f' għajnejja juru nuqqas kbir ta' għarfien letterarju u nuqqas ta' rispett lejn il- libertà tal- espressjoni artistika . U għalhekk għandi diversi mistoqsijiet oħra x' nagħmel f' dar- rigward : jaf ir- Rettur li din ma kinitx l- ewwel biċċa letteratura spinta li ġiet ippubblikata f' pajjiżna ? Jaf ir- Rettur li l- kampus tal- Università huwa ffrekwentat biss mill- adulti ? Jaf ir- Rettur li xogħlijiet letterarji ta' dak il- ġeneru , uħud minnhom meqjusin bħala klassiċi letterarji , illum wieħed jista' jakkwistahom bla taħbit ta' xejn mill- ħwienet tal- kotba lokali u saħansitra , terġa' , mil- libreriji tal- Università li huwa jmexxi ? Jaf ir- Rettur li fis- sillabi tal- istudji letterarji , kemm f' livell avvanzat u f' livell ta' baċellerat , jiġu studjati kittieba grafiċi u espliċiti ? Jaf ir- Rettur f' liema sena qed ngħixu llum ? Nixtieq nemmen li iva , imma tassew ma jidhirlix , għax kieku r- Rettur kien konxju minn dan kollu , ma naħsibx li kien ser jieħu pożizzjoni li b' xorti ħażina tfakkarna fil- persekuzzjonijiet kbar li għaddew minnhom kittieba spinti ċelebri bħal Jean - Paul Sarte , Henry Miller u D . Lawrence għexieren kbar ta' snin ilu . U għandi nifhem ukoll li kull min esprima xi appoġġ għall- projbizzjoni tat- tqassim fuq il- kampus tal- ġurnal Ir- Realtà għadu mingħalih , jew inkella forsi jixtieq , li llum għadna fir- realtà ta' żmien Ġużè Ellul Mercer . Iżda ħabat li mhux talli m' għadniex fit- tletinijiet , talli llum , tajjeb jew ħażin , aħna membri sħaħ tal- Unjoni Ewropea . Iżda fid- dawl ta' din l- istorja kollha , kemm tassew nistgħu ngħidu li pajjiżna " daħal fl- Ewropa ? " Jien pjuttost ngħid li , tal- inqas artistikament u intellettwalment , dħalna f' koma . U mhux ta' b' xejn li f' dal- pajjiż qajla tiltaqa' m' artist diċenti li jgħidlek li jħossu jagħmel parti mill- kontinent . Imma dwar dan aħjar tkellimna l- Ministru għall- Kultura Dolores Cristina , li ngħid għalija , għadni ma fhimtx eżatt x' inhu l- irwol rispettiv tagħha fil- kabinett . Biex nagħlaq għandi stedina x' nagħmel lir- Rettur . Kemm -il darba r- Rettur ser jibqa' jsostni li l- istorja ta' Alex Vella Gera hija illegali , oxxena u mhux ta' min tkun f' idejn l- istudenti , allura nistiednu jmur sal- libreriji tal- Università u tal- Junior College , kemm tal- kotba u kemm tal- films , u jiknishom minn kull xogħol artistiku li jkun sesswalment espliċitu . Konvint li jkollu xalata . B' hekk biss , jidhirli jien , jista' jkun tassew konsistenti f' għemilu u konformi ma' dawk il- liġijiet tabilħaqq skaduti li forsi setgħu kkonvinċewh jieħu l- passi li ħa . Kemm -il darba l- Professur Juanito Camilleri jonqos milli jagħmel dan , allura ma tagħti tort lil ħadd li jispekula li wara dil- biċċa jaf ikun hemm motivazzjonijiet politiċi . Għax fis- sew assolutament ma tagħmilx sens li jkollok sitwazzjoni fejn wieħed jista' jissellef ktieb " oxxen " mill- Università iżda mbagħad ma jkunx jista' jipproduċi u jippubblika xogħol artistiku simili fuq il- kampus . Fil- fehma tiegħi li l- aħjar soluzzjoni għal kulħadd hi li dil- projbizzjoni oxxena titneħħa u kollox imut fuq ommu . Ma narax mod ieħor kif forsi tista' tinbidel ir- reputazzjoni xejn tajba li sar għandha din l- università fost kull min f' pajjiżna tassew jgħożż il- ħsieb liberu . Jekk dan ma jseħħx , allura wisq nibża' li jaf jinħoloq preċedent ikrah ħafna li jista' jkollu konsegwenzi tabilħaqq gravi fuq l- espressjoni artistika ħielsa fil- pajjiż . F' ġieħ is- sens komun , li kissirtu , sewwu . ( Dan l- artiklu deher fil- ġurnal it- Torċa ta' llum , il- Ħadd 8 ta' Novembru , 2009 . ) Ħuġġieġa Oħra minn L- Imżebbel Ħin : Eleġija Eleġija għal żobbi Maħsus u msallab Infittex li nsir nafek Int u tikseb għerf imqanqal Ħitan ta' misteru taf tiftaħ Spettaklu ta' nżigħ . Kif iġġibha l- mewt fl- ispettaklu tal- matutin Il- mewt fuq it- televixin li t- tifel jassorbi Misteru ta' bir il- mewt li jġegħilni nikteb Tren kajman , il- mewta ta' żobbi tagħti l- ħajja . Aħfer 'il povri xwejħin illi daħħluna Għallmin ' Alla fit- talba notturna tat- tfal . Daqqaq tal- kitarra Satiru dehni tal- qedem Kantalu l- ode tiegħek 'il żobbi . Mellislu l- eleġija Twebbes u mexxina , lilna s- silġin . Ċelluli mitlufa , L- għarfien tal- kankru Biex titħaddet mal- qalb U tagħti d- don il- kbir : Dal- ħabib tal- istalla u l- bhejjem l ' għandu fiż- żu , Xebbiet xuxithom imħabbla , Nisa jitfarfru fil- fjur ta' ħajjithom , Mostri tal- ġilda . Kull lewn jorbot - - - - - - Ħalli jkewwen id- dgħajsa - - - - - - - - - - - - - - - Li tħeġġeġ ir- razza . Haw ' xi infern iżjed waħxi Qbadtilha koxxtejha u l- mewt tbissmet . O mewt , ja ħabibti Il- mewt u żobbi huma d- dinja Nasal naħfer l- inġurji tiegħi f' isem L- Għerf - -Il - Lussu - - Is- Seduzzjoni Sentenza wara sentenza Il- kliem huma l- eleġija fejjieqa Għax il- mewta tal- ispirtu ta' żobbi Tifsira fin- nar bati m' għandhiex Il- kliem għamluli l- ġerħa u huma għad jaħjuni Jekk temminha . Issa ingħaqdu kollha bi ħġarkom ħa tibku l- mewta ta' żobbi Ilsien t' għarfien fil- lejl kollu rix Iġġennu ja subien u oqogħdu hemm batu Ser nissagrifika żobbi fuq midbaħ is- skiet . Mużika : Lament - Jim Morrison Ħuġġieġa Oħra minn L- Imżebbel Ħin : Ħuġġieġa Oħra minn L- Imżebbel Ħin : ( Erostrate dehret għall- ewwel darba fil- ġabra ta' stejjer qosra Le Mur , li Jean - Paul Sartre kien ippubblika fl- 1939 . Din il- verżjoni Franċiża tista' titniżżel minn . Biex tniżżel u tistampa din it- traduzzjoni ( mingħajr stampi ) f' verżjoni word agħfas . Ħajr lil John Degiorgio għall- qari tal- provi . Ħajr ukoll lil Markus Schroder talli tani l- permess nuża xi ritratti ta' xeni mill- film tiegħu . ) Il- bnedmin , trid tarahom mill- għoli . Kont nitfi d- dawl u nintefa' mat- tieqa : lanqas biss kien ikollhom ħjiel li wieħed seta' jgħajnashom mill- għoli . Jieħdu ħsieb in- naħa ta' quddiem , minn xi daqqiet dik ta' wara , iżda l- effetti kollha tagħhom huma meqjusa għal spettaturi ta' madwar metru u sebgħin ċentimetru . Min qatt ħaseb dwar kif tidher l- għamla ta' kappell tal- feltru mis- sitt sular ? Jinsew jipproteġu spallejhom u rashom bi lwien qawwija u b' tessuti jgħammxu , ma jafux jissiltulu 'l dan l- għadu hekk kbir tal- Umanità : il- veduta mill- għoli . Kont nittawwal mit- tieqa 'l barra u naqbad nidħak : fejn kienet , mela , dil- famuża " qagħda dritta " li tant kellhom bokka biha : kienu jitgħattnu mal- bankina u żewġ riġlejn twal għoddhom imkaxkra kienu joħorġu minn taħt spallejhom . Fil- gallerija tas- sitt sular : hemm kien messni qattajtha ħajti . Jeħtieġ li s- superjoritajiet morali jintrifdu b' simboli materjali , inkella jaqgħu . Iżda sewwasew , x' superjorità għandi fuq il- bnedmin ? Superjorità fil- qagħda , xejn iżjed : poġġejt lili nnifsi 'l fuq mill- uman ta' ġo fija u noqgħod niflih . Huwa proprju għalhekk li kont inħobb it- torrijiet ta' Notre Dame , il- pjattaformi tat- Torri Eiffel , is- Sacré - Cœur , is- sitt sular tiegħi fuq Triq Delambre . Dawn huma simboli mill- aqwa . Ġieli kien ikolli nerġa' ninżel fit- toroq . Biex immur l- uffiċċju , ngħidu aħna . Kont naqta' nifsi . Meta tkun fl- istess livell tal- bnedmin , hija ferm iżjed iebsa li tgħoddhom b' nemel : iqanqluk . Darba rajt wieħed mejjet fit- triq . Kien ħadha għal wiċċu . Dawruh wiċċu 'l fuq , kien infaġar . Rajtlu għajnejh mifuħin , u l- bixra mwerrċa , u dak id- demm kollu . Bejni u bejn ruħi għedt : " Din mhi xejn , mhix iżjed kommoventi minn daqsxejn żebgħa friska . Żebgħulu mnieħru bl- aħmar , dak kollox . " Iżda f' riġlejja u f' għonqi ħassejt ħlewwa ta' qalb tqażżek u tani mejt . Ħaduni fi spiżerija , tawni daqqtejn bil- keff fuq spallejja u sqewni xi alkoħol . Kont naf li kienu l- għedewwa tiegħi , imma huma ma kinux jafu . Bejniethom kienu jinħabbu , kienu jibqgħu qaqoċċa ; u lili , xi daqqa t' id 'l hemm jew 'l hawn kienu jagħtuhieli , għax kienu jaħsbuni wieħed bħalhom . Iżda li kieku kellhom ixommu mqar l- iċken nitfa mill- verità kienu jsawtuni . Hekk jew hekk , dak li għamlu , wara . Meta qabduni u fehmu min kont , bambluli xebgħa xebgħun ; fl- għassa tal- pulizija bektuni għal sagħtejn sħaħ , tawni bil- ħarta u bil- ponn , ilwewli driegħi , ċarrtuli l- qalziet u fl- aħħarnett xeħtuli n- nuċċali fl- art u jien u nfittxu , għarkupptejja b' idejja mal- art , bdew jidħku u jfajruli bis- sieq ġo sormi . Dejjem bsart li kienu ser jispiċċaw isawtuni : b' saħħti m' iniex u nistax niddefendi ruħi . Uħud minnhom kienu ilhom ħafna għassa tiegħi : dawk il- kbar . Fit- triq kienu jibqgħu deħlin fija , biex jidħku , ħalli jaraw x' kont ser nagħmel . Ma kont ngħid xejn . Kont nagħmel tabirruħi li ma fhimtx . Imma minkejja dan , għamluhieli . Kont nipprendihom lilhom : kienet bħal teħbira . Imma emmnuni , kelli raġunijiet iżjed serji l- għala nistmerrhom . Inkwantu dil- biċċa xogħol , kollox mar ferm aħjar minn dakinhar illi xtrajt pistola . Tħossok b' saħħtek meta ġġorr fuqek , b' mod tenaċi , xi ħaġa li tista' tisplodi u tagħmel il- ħoss . Kont neħodha miegħi l- Ħadd , kont sempliċement inpoġġiha fil- qalziet u mmur nimxi – is- soltu fit- toroq prinċipali . Kont inħossha ġġebbidli fil- qalziet bħal xi granċ , kont inħossha ma' koxxti , kiesħa silġ . Iżda bil- qajla l- qajla kienet tisħon tmiss ma' ġismi . Kont nimxi b' ċerta ebusija , kelli x- xeħta ta' wieħed b' ġismu mqajjem li żobbu kien qed iwaqqfu ma' kull pass li jagħmel . Kont inżellaq idi fil- but u mmiss l- oġġett . Minn ħin għal ieħor kont nidħol f' xi mibwel – anke hemmhekk kont noqgħod b' seba' għajnejn għax spiss kien ikolli l- ġirien – kont noħroġ il- pistola , kont inħossilha l- piż , inħares lejn il- maqbad biċ- ċangaturi suwed u l- grillu iswed qisu għajn nofsha mbexxqa . L- oħrajn , dawk li kienu jaraw , minn hemm barra , riġlejja miftuħin u l- qalza tal- qalziet , kien ikun mingħalihom li qed inbul . Imma jien fl- imbiewel ma nbul qatt . Lejla minnhom għaddietli minn rasi li nispara fuq in- nies . Kien is- Sibt filgħaxija , ħriġt biex ngħaddi għal Lea , waħda bjonda li toqgħod titlajja bi dritt lukanda fi Triq Montparnasse . Qatt ma kelli x' naqsam ma' mara : kont inħossni misruq kieku qatt kelli . Tirkibhom , veru minn daqshekk , iżda jdexxulek taħt żaqqek kollu b' dak ħalqhom kbir muswaf u , skont ma smajthom jgħidu , huma proprju huma li jmorru minn fuq f' dil- affari kollha , u fil- wisa' . Jiena ma nitlob xejn m' għand ħadd , iżda ma rrid nagħti xejn lanqas . Jew inkella nkun neħtieġ xi mara bierda u bigotta li toqgħodli għal kollox b' sentiment ta' diżgust . Kull l- ewwel Sibt tax- xahar kont nitla' ma' Lea f' kamra tal- Hôtel Duquesne . Hija kienet tinża' , u jien kont noqgħod inħares lejha bla ma mmissha . Xi drabi kienet tiġini weħidha fil- qalziet ; drabi oħra kien ikolli l- ħin immur niżvoga d- dar . Dak il- lejl ma sibthiex fil- post tas- soltu . Qgħadt nistenna għal ftit , u peress li ma rajthiex ġejja , issopponejt illi belgħet xi riħ . Kien il- bidu ta' Jannar u kien qed jagħmel ħafna ksieħ . Iddejjaqt : jien tfantis waħdi u kont diġà stħajjilt bi ħġari l- pjaċir li kelli nieħu dik l- għaxija . Kien hemm , xorta waħda , fi Triq d ' Odessa , waħda smajra li kont innotajtha spiss , mara kemxejn avvanzata imma soda u mbaċċa : lili ma jdejquni xejn in- nisa avvanzati : meta jkunu mneżżgħin jidhru iżjed għarwenin mill- oħrajn . Iżda din ma kienet taf xejn dwar il- gosti tiegħi , u kont qed nitfantas xi ftit ngħidilha bihom hekk ċumm bumm . Barra dan jien ma nafdax nies ma nafhomx : dan- nisa ma trid xejn biex jaħbulek wara l- bieb xi wieħed ta' qattagħni li mbagħad jixref fuqek ħabta u sabta u jeħodlok il- flus . Ikollok xorti jekk ma jilgħablekx ukoll xi daqqtejn ta' ponn . Madankollu , dik il- lejla , ħassejt ċerta awdaċja , u qtajtha li ngħaddi sad- dar ħalli nġib il- pistola u mmur nittanta xortija . Meta rsaqt lejn dil- mara , xi kwarta wara , kelli l- arma fil- but u ma kont qed nibża' minn xejn . Mad- daqqa t' għajn mill- qrib kellha bixra pjuttost imċerċra . Kienet tagħti lemħa 'l- ġara ta' quddiemi , mart is- sottuffiċjal tal- armata , u kont tassew kuntent għax kont ili għomor biex naraha għarwiena 'l dik . Meta żewġha ma jkunx hemm kienet tilbes bit- tieqa miftuħa , u mhux l- ewwel darba li qgħadt wara l- purtiera biex forsi nagħtiha xi qatgħa . Imma meta tbiddel kienet toqgħod dejjem fuq in- naħa warranija tal- kamra . Fl- Hôtel Stella kamra vojta kien hemm waħda biss , fir- raba' sular . Il- mara kienet tqila mhux ħażin u bdiet tieqaf ma' kull tarġa biex tieħu n- nifs . Ħassejtni veru tajjeb : għandi ġismi magħlub iżda wtieq , minkejja ż- żaqq , u trid iżjed minn erba' sulari biex taqtagħli nifsi . Fuq il- pjan tat- taraġ tar- raba' sular il- mara waqfet tilheġ u poġġiet idha tal- lemin fuq qalbha . F' tax- xellug kellha ċ- ċavetta tal- kamra . " X' telgħa din , " qalet hi u tipprova titbissimli . Ħadtilha ċ- ċavetta bla ma weġibt xejn u ftaħt il- bieb . Kont qed inżomm il- pistola b' idi x- xellugija , ippuntata 'l quddiem mill- but , u qabel ma xgħelt l- iswiċċ ma tlaqthiex . Fuq is- sink kienu poġġew biċċa sapuna ħadra u kwadra , għall- ħasil . Tbissimt : jien niġi naqa' u nqum mill- bidejiet u mill- biċċiet tas- sapun . Il- mara kienet għadha qed tilheġ warajja , u dil- ħaġa bdiet tqanqalni . Dort ; hija ġebbditli xofftejha 'l barra . Jien imbottajtha . " Inża' , " għedtilha . Kien hemm pultruna tal- ġild ; intfajt bilqiegħda komdu . F' mumenti bħal dawn jiddispjaċini li ma npejjipx . Il- mara neżgħet il- libsa u mbagħad waqfet , u tatni ħarsa dgħulija . " X' jismek int ? " għedtilha jien u nitmattar lura . " M' intx ser tinża' int ? " " Ejj ' ejja " , għedtilha , " ħallik minni ħi . " Niżżlet il- qalziet ta' taħt sa saqajha , imbagħad ġabritu u poġġietu bil- galbu fuq il- libsa mar- reġġipettu . " Allura int xi bugħażż hux , ħanini , wieħed kutu kieti ? " staqsietni . " Trid il- mara toqgħod tagħmel ix- xogħol kollu hi ? " Fl- istess waqt għamlet pass lejja , u hija u sserraħħ idejha fuq driegħ il- pultruna , ipprovat tinżilli għarkupptejha bejn riġlejja bis- saħħa . Iżda qajjimtha bil- goff : " Tagħmillix minn daw ' , tagħmillix minn daw ' , " għedtilha . Ħarset lejja mistagħġba . " Ħeqq , xi tridni nagħmillek mela ? " Imxi , ippassiġġa , ma rrid xejn iżjed minnek . " Bdiet timxi 'l hawn u 'l hemm , b' bixra imbarazzata . Lin- nisa xejn ma jdejjaqhom iżjed milli joqogħdu jimxu għarwenin . Mhumiex imdorrija jpoġġu għarqubhom mal- art . Il- qaħba qawset dahra u telqet idejha jitbandlu . Jien kont fis- seba' sema : hemm kont ninsab , poġġut trankwill fuq il- pultruna , imlibbes sa għonqi , sal- ingwanti żammejt fuqi , u bl- amar tiegħi dis- sinjura avvanzata kienet neżgħet għarwiena ħuta u kienet qiegħda ddur miegħi dawramejt . Dawret rasha lejja , u biex issalva l- apparenza tbissmitli b' mod nejjieki : " Tarani sabiħa lili eh ? Qed titgħaxxaq bija hux ? " " Ħallik minn dan . " " Isma' għid , " staqsietni b' rabja ta' f' daqqa , " biħsiebek tibqa' tmexxini hekk 'l hawn u 'l hemm għal ħafna ħin ? " " Poġġi bilqiegħda . " Poġġiet fuq is- sodda u qgħadna nħarsu lejn xulxin fis- skiet . Ġisimha kien imqajjem xewk xewk . Smajna t- tektik ta' żveljarin min- naħa l- oħra tal- ħajt . F' daqqa waħda għedtilha : " Iftaħ riġlejk . " Eżitat sekonda , imbagħad obdiet . Ħarist bejn saqajha u ġbidt nifs 'il ġewwa . Imbagħad infqajt nidħak , tant li ħariġli d- dmugħ . Wara sempliċement għedtilha : " M' intix tinduna għid ? " U erġajt qbadt nidħak . Hija ħarset lejja , skantata , imbagħad ħmaret nar u għalqet riġlejha . " Majjal , " qalet minn bejn snienha . Iżda jien dħakt b' iżjed qawwa : allura qamet bilwieqfa f' salt u qabdet ir- reġġipettu minn fuq is- siġġu . " Ejj hemm , " għedtilha , " għadni ma spiċċajtx . Ser intik ħamsin frank dalwaqt , imma rrid ingawdihom kollha tafx . " Qabdet il- penti bin- nervi . U jekk tellajtni hawn fuq biex toqgħod titnejjek bija . . . " Allura ħriġt il- pistola u wrjethielha . Ħarset lejja b' bixra serja u niżżlet il- penti bla ma qalet xejn . " Imxi ejja , " għedtilha , " ippassiġġa isa . " Imxiet 'l hemm u 'l hawn għal ħames minuti oħra . Imbagħad tajtha l- bastun tiegħi u ġegħeltha tagħmel xi eżerċizzji . Meta ħassejt li l- qalziet ta' taħt tiegħi kien imxarrab , qomt minn hemm u newwiltilha karta ta' ħamsin frank . " Saħħa , " żidt ngħid , " ma tantx kiddejtek wisq għal dal- prezz . " Tlaqt 'l hemm , ħallejtha għarwiena laħam f' nofs il- kamra , bir- reġġipettu f' id waħda u bil- ħamsin frank fl- oħra . M' għalejt xejn għall- flus li nfaqt : kont bellahtha u qaħba mhux lakemm tgħaġġibha . Jien u nieżel it- taraġ ħsibt : " Dak li rrid jien , ngħaġġibhom kollha kemm huma . " Kont kuntent qisni tifel żgħir . Is- sapuna l- ħadra kont ħadtha miegħi , u meta wasalt id- dar , ħakkiktha kemm flaħt fil- misħun sakemm minnha ma kien għad fadal xejn ħlief pellikola rqajqa qisha xi ħelwa tal- menta li ntredgħet qatigħ . Iżda bil- lejl qomt maħsud u erġajt rajt wiċċha , il- ħarsa t' għajnejha meta wrejtha l- arma , u ż- żaqq ħxajna li kellha tielgħa u nieżla ma' kull pass li middet . " Kemm kont ċuċ ! " għedt bejni u bejn ruħi . U ħassejt rimors morr : kien messni sparajt fuqha la kont fiż- żifna , kont intaqqbilha żaqqha bħal passatur . Dak il- lejl u tul it- tlieta ta' wara , ħlomt b' sitt tqajbiet ħomor imqiegħda f' ċirku madwar żokritha . Minn hemm 'il quddiem ma ħriġtx iżjed mingħajr il- pistola . Kont inħares lejn dahar in- nies , u kont nistħajjel , mill- mixja tagħhom , il- mod kif kieku jaqgħu li kelli nispara fuqhom . Kont qbadt id- drawwa , ta' kull nhar ta' Ħadd , li mmur nintasab quddiem ix- Châtelet , x' ħin ikunu ħerġin in- nies mill- kunċerti tal- mużika klassika . Għall- ħabta tas- sitta kont nisma' qanpiena ddoqq , u l- uxxiera kienu jiġu jsakkru l- bibien tal- ħġieġ bil- ganġetti . Dak kien ikun il- bidu : il- folla kienet ħierġa bil- mod il- mod ; in- nies kienu mexjin b' passi mperpra , b' għajnejhom għadhom mimlija ħolm , b' qalbhom għadha mimlija b' sentimenti ħlejjin . Bosta kienu qed iħarsu madwarhom imgħaġġbin : aktarx it- triq kienet qed tidhrilhom kaħla nir . Imbagħad xiddu tbissima misterjuża : kienu għaddejjin minn dinja għal oħra . Kien proprju fl- oħra li kont qed nistenniehom jien . Żellaqt idi l- leminija fil- but u ħfint il- maqbad tal- pistola b' saħħti kollha . Wara ftit , kont qed nara lili nnifsi nispara fuqhom . Kont qiegħed inwaqqagħhom għal wiċċhom bħal brilli , kienu qed jaqgħu wieħed fuq l- ieħor , u dawk li kienu baqgħu ħajjin , kollhom paniku , kienu qed ibewġu lura lejn it- teatru u jkissru l- ħġieġ tal- bibien . Kienet logħba tabilħaqq imqanqla : fl- aħħar idejja bdew jirtogħdu , u kelli mmur nixrob konjak għand Dreher ħalli nerġa' niġi f' tiegħi . Kont nisparalhom fil- kliewi . Jew inkella fil- pexxun , ħalli nżeffinhom daqsxejn . Ma kont għadni ddeċidejt xejn . Iżda kont qed nagħmel kollox daqslikieku d- deċiżjoni tiegħi kienet diġà ttieħdet . Bdejt billi ħadt ħsieb l- irqaqat iż- żgħar . Mort nitħarreġ f' gallerija tal- isparar , fil- fiera ta' Denfert - Rochereau . Ma kellix xi riżultati tal- għaġeb , imma l- bnedmin joffrulek bersalli mdaqqsa , l- iżjed meta tisparalhom mill- qrib . Imbagħad bdejt naħdem fuq il- pubbliċità . Għażilt ġurnata meta l- kollegi kollha tiegħi kienu miġburin l- uffiċċju . Nhar ta' Tnejn minnhom , filgħodu . Kont ningwalaha tajjeb magħhom , normalment , minkejja li ma stajtx għaliha li neħdilhom b' idhom . Kienu jneħħu l- ingwanti biex isellmulek ; kellhom mod oxxen kif jgħarwnu idejhom , kif jaqilbu l- ingwanta u kif iżerżquha tul subgħajhom bil- mod il- mod , huma u jikxfu l- għera ħoxna u mkemmxa tal- pala t' idhom . Jien kont nibqa' dejjem bl- ingwanti . It- Tnejn filgħodu ftit li xejn kien ikollna xogħol . It- tajpista tas- servizz kummerċjali ġiet iġġibilna l- irċevuti . Lemercier iċċajta magħha bil- ħlewwa , u meta telqet l- oħrajn bdew jelenkaw il- faxxini tagħha b' kompetenza bierda . Imbagħad qabduha fuq Lindbergh . Jogħġobhom dan Lindbergh . Jien għedtilhom : " Lili l- eroj is- suwed jogħġbuni . " " Le , suwed fis- sens ta' ngħidu aħna Maġija Sewda . Lili ma jinteressanix dak . " " Jekk hu faċli , ara tmurx taqsmu int l- Atlantiku , buli , " qal Bouxin b' ton aspru . Spjegajtilhom l- idea tiegħi tal- eroj iswed : " Le , " għedt bil- kalma , " l- anarkisti jħobbu l- bnedmin bil- mod tagħhom . " " Allura xi wieħed miġnun . " Imma Massé , li huwa kolt , indaħal dak il- ħin : " Nafu t- tip tiegħek , " qalli . " Ried isir famuż u ma kien sab xejn aħjar milli jaħraq it- tempju t' Efesu , wieħed mis- seba' għeġubijiet tad- dinja . " " U x' kien jismu l- perit ta' dat- tempju ? " " M' għadx għandi amment , " stqarr hu , " naħseb ħadd ma jafu ismu . " Imma l- isem Erostratus tiftakru hux ? Rajtx , ma marx xagħwiet sa barra mela . " Dit- taħdita ntemmet b' dan il- kliem , iżda kont veru kalm ; kellhom jiftakruha fil- mument opportun . Lili , li sa dakinhar qatt ma kont smajt b' Erostratus , l- istorja tiegħu qawwietli qalbi . Kien ilu iżjed minn elfejn sena mejjet , u għemilu kienu għadu jibbrilla bħal djamant iswed . Bdejt nemmen li d- destin tiegħi kellu jkun qasir u traġiku . Għall- ewwel dil- ħaġa kexkxitni , iżda mbagħad drajtha . Jekk wieħed iħares lejha minn banda jaraha tal- biża' , iżda minn band ' oħra , lill- mument għaddieni din tagħtih qawwa u sbuħija notevoli . Meta kont ninżel fit- toroq f' ġismi kont inħoss saħħa stramba . Fuqi kien ikolli l- pistola , dil- ħaġa li tispara u li tagħmel il- ħoss . Iżda ma kienx iżjed minnha li kont qed nieħu s- sikurezza , iżda minni nnfisi : kont essri tal- ispeċi tal- pistoli , tal- murtali jew tal- bombi . Jien ukoll , xi darba , fi tmiem ta' din ħajti mqita , għad nisplodi u ndawwal lid- dinja bi fjamma vjolenti u qasira daqs leħħa tal- manjeżju . Seħħli , dik il- ħabta , li jkolli l- istess ħolma diversi ljieli . Intfajt fi triq il- kżar u fuqi kont qed inġorr magna infernali . Fis- siegħa miftiehma , għadda l- korteo , il- bomba splodiet u nbżaqna fl- ajru , jien , il- kżar u t- tliet uffiċjali mberfla bid- deheb , quddiem għajnejn il- folla . Issa kont ili ma nidher l- uffiċċju ġimgħat sħaħ . Kont immur nippassiġġa fit- toroq prinċipali qalb il- vittmi futuri tiegħi , jew inkella ningħalaq f' kamarti u noqgħod infassal il- pjanijiet . Tawni s- sensja fil- bidu t' Ottubru . Allura qbadt ngħaddi ħini nikteb din l- ittra , li bħalha għamilt mitt kopja u tnejn : Int persuna magħrufa u l- kotba tiegħek jinbiegħu bl- eluf . Ħallini ngħidlek għaliex : dan għax int tħobb il- bnedmin . Għandek l- umaniżmu fid- demm : tassew xortik tajba int . Meta tkun man- nies wiċċek jieħu d- dawl ; appena tkun ma' xi wieħed bħalek , anke jekk ma tkunx tafu , tħoss simpatija għalih . Tiggostalu ġismu , il- mod kif ikun magħqud , riġlejh li jinfetħu u jingħalqu meta jrid , u fuq kollox idejh : togħġbok din li jkollu ħamest iswaba' f' kull id u li jkun jista' jipponta behmu lejn is- swaba' l- oħra . Titgħaxxaq meta dak ta' maġenbek jaqbad kikkra minn fuq il- mejda , għax il- mod kif jaqbadha jkun uman għalkollox u min jaf kemm -il darba ddeskrivejtu fil- kotba tiegħek ; huwa inqas flessibbli , inqas għaġġieli minn dak ta' xadina , iżda ferm iżjed intelliġenti , mhux hekk ? Fil- bniedem tħobb ukoll il- laħam , il- mixja ta' midrub gravi fi triqtu lejn ir- riabilitazzjoni , dik l- arja ta' xi ħadd li qed jivvinta l- mixi mill- ġdid ma' kull pass li jagħmel , u dik il- ħarsa famuża li l- bhejjem selvaġġi ma jġerrgħuhiex . Għaldaqstant kien faċli għalik li ssib l- aċċent konvenjenti biex tkellem lill- bniedem dwaru nnifsu : aċċent modest iżda mqanqal . In- nies jintefgħu fuq il- kotba tiegħek b' ċerta regħba , jaqrawhom fuq xi pultruna komda , joqogħdu jaħsbu fuq dik l- imħabba kbira mnikkta u rżina li ġġibilhom , u dana jagħtihom il- faraġ għal ħafna xorti , talli jkunu koroh , talli jkunu ġwejfa , talli jkunu kornuti , talli ma jkunux ħadu ż- żieda fl- ewwel ta' Jannar . U dwar l- aħħar ktieb tiegħek , bil- qalb kollha jgħidu : din azzjoni tajba . " Nimmaġina li għandek kurżità tkun taf x' jista' qatt ikun bniedem illi ma jħobbx il- bnedmin . Sewwa wisq , jiena wieħed minnhom , u tant ma nħobbhomx li ser immur noqtol nofs tużżana minnhom ma ndumx : għandek imnejn tistaqsi : imm ' għala nofs tużżana biss ? Għax il- pistola tiegħi għandha sitt skrataċ biss . Mostrożità din , hux ? U barra minn hekk , dan hu att tabilħaqq bla dehen , hux hekk ? Iżda jiena ngħidlek li ma nistax inħobbhom . Dak li tħoss int nifhmu sew . Iżda dak illi tħobb fihom int lili jqallagħni . Bħalek , jien rajt bnedmin jomogħdu bil- mod waqt li jżommu għajnejhom attenti , huma u jqallbu rivista ekonomika b' idhom ix- xellugija . Għandi xi tort jien jekk nippreferi nara l- ikliet tal- foki ? Il- bniedem b' wiċċu ma jista' jagħmel xejn bla ma jispiċċa f' logħba tal- fiżjonomija . Meta jomgħod b' ħalqu mitbuq , l- irkejjen ta' ħalqu jitilgħu 'l fuq u jinżlu 'l isfel , donnu jkun għaddej bla heda mis- serenità għal sorpriża mbikkma . Din togħġbok lilek , naf , int issibha bħala l- viġilanza tal- Ispirtu . Imma lili ddardarni ; l- għaliex ma nafx , hekk twelidt jien . " Li bejnietna ma kien hemm xejn għajr differenza fil- gosti kieku jien ma kont inħanfsek xejn . Imma kollox jiġri bħalkieku inti qiegħed fi stat ta' grazzja mentri jiena le . Jien liberu li nħobb jew nobgħod l- awwista l ' Amerikana , imma jekk ma nħobbx il- bnedmin , allura jiena wieħed miżerabbli u l- ebda miżbla ma tridni . Is- sens tal- ħajja kkapparrawh għalihom . Nittama li qed tifhem xi rrid ngħid . Issa ilni tlieta u tletin sena naħbat ma' bibien mitbuqa li fuqhom ikollhom miktub : " Ma jidħol ħadd li mhux umanist . " Kulma kont dħalt għalih kelli nitilqu ħesrem ; kien jeħtieġli nagħżel : jew kien xi tentattiv assurd u misħut jew inkella llum jew għada kellu jinbidel fi gwadann għalihom . Dawk il- ħsibijiet li ma kontx naħsibhom b' mod espliċitu għalihom , kieku qatt irnexxieli nbegħedhom minni , nifformulahom : kienu jibqgħu hemm ġo fija bħal taħrikiet ħfief u organiċi . Saħansitra l- għodod li kont ninqeda bihom kont inħosshom tagħhom ; il- kliem perkażu : xtaqt kliem li jkunu tiegħi . Iżda dawk li ninqeda bihom jien tnikkru f' min jaf kemm -il kuxjenza ; jissawru f' rasi minn jeddhom skont id- drawwiet li qabdu m' għand ħaddieħor , u ara taħseb illi jien u niktiblek qed nużahom bla stmerrija ta' xejn . Iżda did- darba kienet tal- aħħar . Ħa ngħidlek : jeħtieġ tħobbhom il- bnedmin , inkella jkollok xorti jekk iħalluk tilgħab tal- ors . Imsomma , jiena ma rridx noqgħod nilgħab tal- ors . Sejjer naqbad il- pistola dalwaqt , ser ninżel fit- triq u ser nara daqsxejn jekk tistax issir xi ħaġa kontra tagħhom . Saħħa Sinjur , għandu mnejn ikun proprju miegħek li niltaqa' . Jekk ikun hekk , ma ssir taf qatt imbagħad b' liema pjaċir inkun tajjartlek rasek . Jekk le – bħal m' aktarx jiġri – aqra waħda l- gazzetti t' għada . Fihom għandek tara li tizju jismu Paul Hilbert mar qatel , waqt dagħdigħa , ħamsa min- nies li nzertaw għaddejja mill- Boulevard Edgar - Quinet . Ħadd daqsek ma jafu l- valur tal- proża tal- ġurnali ta' kuljum . Għandek tifhem , imbagħad , li m' iniex " imdagħdagħ . " Anzi , ninsab kalm ħafna u nitolbok tilqa' , Sinjur , l- isbaħ tislijiet tiegħi . " Daħħalt il- mitt kopja u tnejn f' mitt envelop u tnejn , u fuq l- envelops ktibt l- indirizzi ta' mitt kittieb Franċiż u tnejn . Imbagħad , tfajthom kollha fil- kexxun tal- mejda flimkien ma' sitt kotba bolol . Tul il- ħmistax ta' wara barra ħriġt ftit li xejn , tħallejt ninħakem bil- qajla l- qajla mid- delitt tiegħi . Fil- mera , fejn ġieli kont immur inħares , kont ninnota il- bidliet ta' wiċċi bi pjaċir . Għajnejja kibru , kienu qed jibilgħuli wiċċi kollu . Kienu suwed u teneri taħt in- nuċċali , u kont indawwarhom bħal pjaneti . Għajnejn sbieħ t' artist u t' assassin . Imma fija kont nistenna bidliet ferm iżjed fil- fond wara t- twettiq tal- massakru . Rajt ir- ritratti ta' daż- żewġ xebbiet sbieħ , dawk iż- żewġ sefturi li kienu qatlu u serqu l- padruni tagħhom . Rajt ir- ritratti tagħhom , ta' kif kienu qabel u ta' kif saru wara . Qabel , wiċċhom kien jitbennen bħal fjuri għaqlija fuq għenuq illamtati tal- pikè . Kienu jrejħu l- iġjene u onestà li tiftaħlek l- aptit . Ħadida diskreta kienet ġegħdetilhom xagħarhom pariġġ . U – iżjed rassikuranti minn xagħarhom innokklat , minn għenuqhom u mill- bixra ta' tnejn li qegħdin għand il- fotografu – kien hemm ix- xebh ta' żewġ aħwa , xebh tabilħaqq qawwi , li dlonk joħroġ fid- dieher ir- rabtiet tad- demm u l- għeruq naturali tal- grupp tal- familja . Wara , wiċċhom kien jiddi bħal ħuġġieġa nar . Kellhom l- għonq għeri ta' tnejn sejrin għall- qtugħ ir- ras . Tikmix kullimkien , tikmix iwaħħax ta' mibegħda u biża' , tinjiet , toqob fil- ġilda bħal donnu xi bhima kollha dwiefer kienet qagħdet iddur mejt fuq wiċċhom . U dawk l- għajnejn , dawk l- għajnejn dejjem suwed u bla qiegħ – bħal tiegħi . U madankollu ma kienu baqgħu jixxiebhu xejn . Kull waħda kienet tixhed il- fakra tad- delitt komuni tagħhom bil- mod tagħha . " Jekk jibbasta , " għedt lili nnfisi , " delitt li sar fil- biċċa l- kbira b' ċikka , biex jibdel dawk l- uċuħ iltiema b' dal- mod , mela x' ma nistenniex minn delitt meqjus u organizzat għalkollox minni ? " Dan kellu jippossedini , jaqlibli l- kruha hekk umana tiegħi ta' taħt fuq . . . delitt , delitt li jaqta' l- ħajja ta' min jagħmlu f' biċċtejn . Għandu jkun hemm mumenti meta fihom tkun tixtieq terġa' lura , imma jibqagħlek hemm , warajk , jimbarralek it- triq , dal- mineral ifexfex . Ma kont qed nitlob xejn għajr siegħa waħda biex ingawdi 'l tiegħi , biex inħoss il- piż tiegħu jisħaqni . Dis- siegħa kont ser inħejji kollox b' tali mod li tkun kollha tiegħi : għamilt f' rasi li l- eżekuzzjoni nagħmilha fil- parti ta' fuq ta' Triq d ' Odessa . Kelli napprofitta mill- paniku sabiex inlebbet 'l hemm huma u jiġbru l- mejtin tagħhom mill- art . Kelli niġri , naqsam il- Boulevard Edgar - Quinet u ndur b' kemm nimxi għal Triq Delambre . Ma nkunx irrid aktar minn tletin sekonda biex nilħaq il- bieb tal- bini fejn noqgħod . Dak il- ħin , dawk li kellhom jiġu jfittxuni jkunu għadhom il- Boulevard Edgar - Quinet , il- passi tiegħi jkunu tilfuhom u jkunu jeħtieġu fuq siegħa fiż- żgur biex jerġgħu jsibuhom . Jiena noqgħod nistenniehom id- dar , u meta nismagħhom iħabbtuli l- bieb , nikkarga l- pistola u nispara ġo ħalqi . Kont bdejt ngħix iżjed komdu ; ftehimt ma' fornitur tal- ikel minn Triq Vavin li kien jibgħatli bukkun tajjeb kull filgħodu u kull filgħaxija . Il- lavrant kien idoqq , imma jien ma kontx niftaħ . Kont nistenna xi ftit minuti , imbagħad inbexxaq il- bieb u nara platti mimlijin idaħħnu f' basket tawwali mqiegħed mal- art . Fis- 27 ta' Ottubru , fis- sitta ta' filgħaxija , kien fadalli sbatax -il frank u nofs . Qbadt il- pistola u l- pakkett tal- ittri , u nżilt 'l isfel . Qgħadt attent li ma nagħlaqx il- bieb , ħalli wara li nkun wettaqt il- kolp inkun nista' nidħol ġewwa iżjed malajr . Ma kontx qed inħossni tajjeb , kelli idejja kesħin silġ u d- demm kien tiela' għal rasi , għajnejja bdew jikluni . Ħarist lejn il- ħwienet , lejn l- Hôtel des Ecoles , lejn tal- gazzetti minn fejn nixtri l- lapsijiet , u m' għarafthomx . Kont qed ngħid lili nnifsi : " Xi triq hi din ? " Il- Boulevard Montparnasse kien maħnuq bin- nies . Kienu qed jimbuttawni , jitfgħuni lura , jidħlu fija bil- minkeb jew bl- ispalla . Ħallejtni nintefa' 'l hawn u 'l hemm , ma kellix saħħa niżgiċċa minn fosthom . F' ħin bla waqt rajt lili nnifsi qalb dil- kotra , orribilment waħdi u ċkejken . Kemm setgħu jweġġgħuni kieku riedu ! Kont qed nibża' minħabba l- arma li kelli fil- but . Deherli li kienu ser jintebħu li kienet qiegħda hemmhekk . Kieku , kienu jħarsuli b' għajnejn isawtu , kienu jgħidu : " Ħojj hemm . . . ħojj . . . ! " b' korla kuntenta , jaħfnuni b' dawk l- idejn ta' bnedmin . Kienu jixħtuni għal fuq rashom u nerġa' naqa' f' dirgħajhom bħal pupazz . Qist li kien ikun iżjed għaqli jekk nipposponi l- eżekuzzjoni tal- pjan tiegħi għall- għada . Mort niekol għand La Coupole b' sittax -il frank u tmenin . Is- sebgħin ċenteżmu li kien fadalli xħetthom f' miżieb . Qattajt tlett ijiem f' kamarti , bla kilt u rqadt . Kont għalaqt il- persjani u la ssograjt nersaq lejn it- tieqa u lanqas nixgħel id- dawl . Jum it- Tnejn , xi ħadd daqqli l- qanpiena tal- bieb . Żammejt in- nifs u qgħadt nistenna . Wara xi minuta reġa' ċempel . Mort fuq ponot subgħajja nwaħħal għajni mat- toqba tas- serratura . Ma rajt xejn ħlief biċċa drapp sewda u buttuna . Reġa' ċempel oħra u mbagħad niżel 'l isfel : min kien ma nafx . Billejl kelli viżjonijiet rinfreskanti , siġar tal- palm , ilma ġieri , sema vjola fuq koppla . Għatx ma kellix għax kull siegħa kont immur nixrob mill- vit tas- sink . Imma kelli l- ġuħ . Erġajt rajt il- qaħba s- smajra . Dan kien f' kastell li kont bnejt fuq il- Causses Noires mili 'l bogħod minn kull villaġġ . Kienet għarwiena u weħidha miegħi . Ġegħeltha tinżel għarkupptejha u timxi fuq idejha mal- art bit- theddid tal- pistola tiegħi ; imbagħad irbattha ma' kolonna , u wara li fissirtilha fit- tul dak li kont ser nagħmel , imlejtha tilja ċomb . Dax- xeni tant skunċertawni li kelli mmur indoqqhomlu . Wara bqajt fid- dlam bla ma nitħarrek , b' rasi battala għalkollox . L- għamara bdiet tfaqqa' . Kienu l- ħamsa ta' filgħodu . Ma nafx x' ma kontx nagħti biex nitlaq mill- kamra , iżda ma stajtx noħroġ għax kien hemm in- nies mexjin fit- triq . Sebaħ il- jum . Ma kellix iżjed ġuħ , iżda beda jxoqq l- għaraq għalija : il- qmis ġibtha għasra . Barra kienet ix- xemx . Imbagħad ħsibt : " F' kamra magħluqa jinsab Hu , moħbi fi dlam ma tarax tidgħi . Tlett ijiem ilu ma jiekol u jorqod . Ċemplulu l- bieb , iżda Huwa ma fetaħx . Minn hawn u ftit ieħor , Huwa ser jinżel fit- triq u ser joqtol . " Fis- sitta ta' filgħaxija reġa' bini l- ġuħ . Kont imbegħren bir- rabja . Għal mument bqajt dieħel fl- għamara , imbagħad xgħelt id- dawl tal- kmamar , tal- kċina , tal- kamra tal- banju . Qbadt inkanta ngħajjat kemm niflaħ , ħsilt ħasla idejja u tlaqt 'il barra . Domt fuq żewġ minuti biex nimposta l- ittri fil- kaxxa . Bdejt indeffishom 'il ġewwa għaxra għaxra . Xi wħud minnhom kelli ngħaffiġhom . Imbagħad imxejt tul il- Boulevard Montparnasse sa Triq d ' Odessa . Waqaft quddiem vetrina ta' ħanut tal- qomos , u meta lmaħt wiċċi fiha ħsibt : " Għal- lejla . " Intasabt fil- parti ta' fuq ta' Triq d ' Odessa , tefgħa ta' ġebla 'l bogħod minn fanal tat- triq , u qgħadt nistenna . Għaddew żewġ nisa . Kienu id f' id , il- bjonda kienet qed tgħid : " Kienu poġġew xi twapet mat- twieqi kollha , u n- nobbli tal- pajjiż kienu qed jieħdu sehem fil- ġilwa . " " M' hemmx għalfejn tkun bla flus biex taċċetta xogħol li jqallgħek ħames luwiġi kuljum . " " Ħames luwiġi ! " skantat is- samra . Hi u għaddejja minn maġenbi kompliet tgħid : " U mbagħad , nimmaġina li kienu jieħdu gost ixiddu l- kostumi tal- antenati tagħhom . " Tbiegħdu . Kont qiegħed inħoss il- bard , imma kont qed negħreq qatigħ . Dikment rajt tlett irġiel ġejjin ; ħallejthom jgħaddu : kelli bżonn sitta . Dak tax- xellug ħares lejja u ċaqċaq waħda lsienu . Jien dawwart ħarsti 'l hemm . Fis- sebgħa u ħamsa , żewġ gruppi li kienu qed isegwu 'l xulxin mill- qrib feġġew mill- Boulevard Edgar - Quinet . Kien hemm raġel u mara ma' żewġt itfal . Warajhom kienu ġejjin tliet nisa anzjani . Il- mara dehret irrabjata u bdiet tissossa lit- tifel minn driegħu . B' leħen mkarkar ir- raġel qal : " X' uġigħ ta' ras fih dal- imqarċaċ ukoll ! " Qalbi tant bdiet tħabbat illi qabdu juġgħuni dirgħajja . Imxejt 'il quddiem u qgħadt quddiemhom , immobbli . Subgħajja , fil- but , kienu rotob ħaxu madwar il- grillu . " Skużani , " qal ir- raġel waqt li mbuttani . Ftakart li kont għalaqt il- bieb tal- appartament , u dil- ħaġa fixlitni : kont ser nitlef ħin prezzjuż biex niftħu . In- nies tbiegħdu . Dort lura u qbadt insegwihom mekkanikament . Iżda l- aptit li nispara fuqhom kien telaqni . Intilfu fil- folla tal- bulevard . Mort nissiegħen mal- ħajt . Smajt it- tmienja jdoqqu u anke d- disgħa . Qgħadt intenni lili nniffsi : " Imm ' għala għandi noqtol 'il dan- nies meta huma ġa mejtin ? " , u kelli aptit nidħak . Ġie kelb ixammem ma' saqajja . Meta dak ir- raġel godli għadda minn biswiti , inħsadt u mort nitrod warajh . Kont qed naralu t- tinja tar- raqba ħamra bejn it- tomna u l- għonq tas- surtun . Kien qed jimxi daqsxejn imferċaħ u jieħu n- nifs bil- qawwi , kien jidher sod . Ħriġt il- pistola : kienet liemja u kiesħa , bdiet tqażżiżni , ma kontx qed niftakar sewwa x' suppost kelli nagħmel biha . Daqqa kont qed inħares lejha u daqqa lejn ir- raqba ta' dat- tizju . It- tinja tar- raqba kienet qed titbissimli , bħal fomm imbissem u mqit . Kont qed nistaqsi lili nnifsi jekk kontx ser immur narmi l- pistola f' xi katusa . F' daqqa waħda dat- tali dar lejja u ħarisli b' bixra mfantsa . Għamilt pass lura . Ma kienx jidher li qed jisma' , kien qed iħares lejn idejja . Temmejt ngħid bi tbatija : " Tista' tgħidli fejn tiġi Triq de la Gaîte ? " Kellu wiċċu mimli , u xufftejh bdew jirtogħdu . Ma qal xejn , mattar idu 'l barra . Imxejt iżjed lura u għedtlu : " Nixtieq . . . " F' dak il- waqt fhimt li kont ser naqbad inwerżaq . Ma ridtx : fajjartlu tliet tiri ġo żaqqu . Waqa' żorba fuq irkupptejh , b' xeħta t' idjota , u rasu daret fuq spalltu tax- xellug , bħal rota . " Ja bagħal , " għedtlu , " ja bagħal imġiddem ! " Smajtu jisgħol . Smajt ukoll xi għajjat u passi mlebbta minn warajja . Xi ħadd staqsa : " X' inqala' ? Qed jiġġieldu ? " Imbagħad dlonk xi ħadd għajjat : " Għall- assassin ! Għalih ! " Lanqas ġietni f' rasi li dal- għajjat kellu x' jaqsam miegħi . Iżda deherli heddiedi , bħas- sireni tal- pumpiera meta kont għadni tifel . Heddiedi u kemxejn ridikolu . Kont qed inkarwat b' saqajja ma' sormi . Biss , kont għamilt żball ma jinħafirx : minflok erġajt tlajt Triq d ' Odessa versu l- Boulevard Edgar - Quinet , kont qiegħed ninżilha 'l isfel versu l- Boulevard Montparnasse . Meta ntbaħt b' dan kien tard wisq : kont diġà qiegħed f' nofs il- kotra , bosta wċuħ mistagħġba kienu qed iduru lejja ( niftakar dak ta' mara kollha żebgħa li kellha kappell aħdar bil- pjumi ) , u kont qed nisma' 'l dawk il- boloh ta' Triq d ' Odessa jħanġru " assassin assassin " wara dahri . Ħassejt id fuq spallti . Hemmhekk tlift rasi : ma ridtx immut mgħaffeġ min dik il- folla . Erġajt skargajt żewġ tiri . In- nies qabdu jwerżqu u jinferqu . Dħalt niġri f' kafetterija . Jien u għaddej il- klijenti qamu bilwieqfa iżda ma ttanta jwaqqafni ħadd . Qsamt il- kafetterija minn tarf sa tarf u ssakkart fil- loki . Fil- pistola kien għad fadalli balla waħda biss . Għadda mument . Kont bla nifs u għadni nilheġ . Oħroġ il- għaġeb , kien hemm skiet perfett , bħalkieku n- nies kienu siktu għal tal- apposta . Għollejt l- arma s' għajnejja u rajt dik it- tqajba sewda u tonda : il- balla kellha toħroġ minn hemmhekk ; il- porvli kellu jaħraqli wiċċi kollu . Irħejt driegħi 'l isfel u qgħadt nistenna . Waslu f' ħakka t' għajn , inkiss nkiss ; mit- tkaxkir tas- saqajn mal- art li smajt , kellhom ikunu truppa sħiħa . Qagħdu jpespsu xi ftit imbagħad siktu . Jien kont għadni nilheġ u ħsibt illi kienu qegħdin jisimgħuni nonfoħ min- naħa l- oħra tal- paraventu . Xi ħadd mexa 'l quddiem bil- mod u heżżeż il- pum tal- bieb . Bilfors li kien imrassas mal- ħajt , ħalli jevita l- balal tiegħi . Xorta waħda kelli aptit nispara , iżda l- aħħar balla kienet għalija . " X' qed jistennew ? " staqsejt bejni u bejn ruħi . " Jekk jintefgħu għal fuq il- bieb u jifqgħuh f' salt , ma jkollix ħin inneħħi ħajti b' idejja , u jaqbduni ħaj . " Iżda ma kienu qed jgħaġġlu xejn , kienu qed iħalluli l- ħin kollu biex immut . Kienu qed jibżgħu , dawk il- qatta liba . Wara ftit għola leħen : " Ejj ' iftaħ , m' aħna ser nagħmlulek xejn . " Kien hemm waqt ta' skiet , u l- istess leħen żied jgħid : " Taf tajjeb li m' għandekx ċans taħrab . " Ma weġibtx , kont għadni nilheġ . Biex nagħmel il- qalb ħalli nispara , qgħadt ngħid lili nnifsi : " Jekk jaqbduni dawk ser iħassruni , ser ikissruli snieni , forsi jifqgħuli għajni . " Xtaqt kieku nsir naf jekk dak il- godli kienx miet . Kelli mnejn drobtu biss . . . u ż- żewġ balal l- oħra , forsi ma kienu laqtu 'l ħadd . . . Dawk żgur kienu qed iħejju xi ħaġa , tgħid kienu qed ikaxkru xi oġġett tqil mal- art ? Daħħalt il- kanna ġo ħalqi bil- ħeffa , u gdimtha bis- saħħa . Iżda ma stajtx nispara , u lanqas inpoġġi sebgħi fuq il- grillu ma stajt . Reġa' waqa' s- skiet . Allura rmejt il- pistola u ftaħtilhom il- bieb . Ħuġġieġa Oħra minn L- Imżebbel Ħin : Mużika : April - Deep Purple Ħuġġieġa Oħra minn L- Imżebbel Ħin : Mużika : Day Is Done - Nick Drake Ħuġġieġa Oħra minn L- Imżebbel Ħin : " Fis- sewwa , m' hemm l- ebda triq lura , la lejn il- lupu u lanqas lejn it- tifel . Sa mill- bidunett , la hemm innoċenza u lanqas singularità . Kull ħaġa maħluqa , anke dik l- iżjed sempliċi , diġà hija ħatja , diġà hija multipla . Ladarba tkun intefgħet fil- fluss imtajjen ta' l- essri , ma tkun tista' qatt terġa' tgħum lura lejn is- sors tagħha . It- triq lejn l- innoċenza , versu l- istat mhux maħluq u lejn Alla , ma twassalx lura , le , ma twassalx lura lejn il- lupu jew lejn it- tifel , iżda iżjed 'il ġewwa fid- dnub , iżjed 'l isfel fil- ħajja umana . . . Kull twelid ifisser firda mill- Assolut , il- ħbis fiċ- ċokon , il- firda minn Alla , l- ispażmi ta' twelid li jibqa' għaddej għal dejjem . Ir- ritorn fl- Assolut , it- taħlil ta' l- individwalizzazzjoni doloruża , it- twaħħida mill- ġdid ma' Alla , jikkonsistu f' li r- ruħ titwessa' u titwessa' sakemm tkun tista' terġa' titħaddan mill- ġdid ma' l- Assolut . " – Hermann Hesse Ħuġġieġa Oħra minn L- Imżebbel Ħin : Lejla ta' mużika u letteratura f' ġieħ Albert u Jane Marshall , radd ta' ħajr għal kulma kkontribwew matul ħajjithom mhux biss għat- televixin u l- letteratura , iżda għall- kultura Maltija f' sens wiesa' . Bis- sehem ta' erba' kittieba mistednin minn barra l- Lussemburgu . Albert Marshall jidderieġi siltiet mid- dramm 4.48 Psychosis ta' Sarah Kane , bis- sehem tal- atturi Sephora Gauci , Silvana Izzo Clarke , Jane Marshall u Mark Vella . Novelli ta' Pierre J . Poeżija ta' Norbert Bugeja , Antoine Cassar , Claudia Gauci , Kevin Saliba u Joseph Spiteri . Mużika ta' Carmen Borg , Joseph Debono ( pjanu ) u Roberta Spiteri ( flawt ) . It- titlu " Jiġu mas- sebħ " meħud milll - ewwel vers tal- poeżija Misteru Buffu ta' Albert Marshall . Illustrazzjoni ta' Maurice Tanti Burlò ( mill- ktieb Diaspora ) . Albert u Jane Marshall jirritornaw lejn Malta f' Novembru 2008 . Ħuġġieġa Oħra minn L- Imżebbel Ħin : Erħulhom issammru l- imrietel f' twibitna ! Le , dat- traħħim ma jeħlisx 'l ħajjin jew Mhux bħat- tektika ta' dis- sekonda li ' ssa ' ssa qed izzikek u tiċħdek hij ' u ċċanfrek biex toqgħod attent għal kull waqt f' kull mument . Ejj ' iżfnu mat- tnabar tat- tniebri funebri b' dawk il- għajnejn imberrqin ħomor nar f' kull ħin . Minn Sinope ġej , Djoġene jsibuni , tabilħaqq ħenjin dawk li jixtarruni u jifhmuni . Ara' rħulhom issammru l- imrietel f' twibitna ! Ħalluhom itambru u jħambqu l- prexxa t' iss ' issa ! nitlesta għas- sagrifiċċju , sabiex niskolpixxi sod fil- ħaġar inriffed , nifferma u ntella' bħal Menħir dat- torri dinam ' ku tad- dinamite ta' l- essri . Mel ' erħulhom jissammru l- imrietel f' twibitna . . . Ħuġġieġa Oħra minn L- Imżebbel Ħin : Philosophia Perennis – din il- frażi kien ħalaqha Leibniz ; iżda l- kunċett – il- metafiżika li tagħraf Realtà Divina li hi essenzjali fid- dinja ta' l- affarijiet u tal- ħajjiet u ta' l- imħuħ ; il- psikoloġija li ssib fir- Ruħ xi ħaġa li hi simili għar- Realità Divina jew anke identika għaliha ; l- etika li tpoġġi l- għan aħħari tal- bniedem fis- Sies immanenti u traxxendenti ta' kull ma hu – il- kunċett ilu minn żmien żemżem u huwa universali . Xi prinċipji elementari tal- Filosofija Dejjiema jistgħu jinstabu fost l- għerf tradizzjonali tal- popli primittivi f' kull reġjun tad- dinja , u fil- forom l- iżjed evoluti tagħhom dawn għandhom posthom f' kull reliġjon superjuri . Verżjoni ta' dan l- Akbar Fattur Komuni tat- teoloġiji preċedenti u sussegwenti kollha kienet inkitbet għall- ewwel darba iżjed minn ħamsa u għoxrin seklu ilu , u minn dak iż- żmien 'l hawn din ġiet ittrattata kemm -il darba , mill- perspettiva rispettiva ta' kull tradizzjoni reliġjuża u fl- ilsna ewlenin kollha ta' l- Ażja u ta' l- Ewropa . ( Il- Filosofija Dejjiema – Aldous Huxley ) Fil- qalba tal- Filosofija Dejjiema nsibu erba' duttrini fundamentali . L- ewwel : id- dinja fenomenali tal- materja u tal- koxjenza individwalizzata – id- dinja ta' l- affarijiet , ta' l- annimali , tal- bnedmin kif ukoll ta' l- allat – hija l- manifestazzjoni ta' Sies Divin , li r- realtajiet parzjali kollha għandhom l- Essri tagħhom fi ħdanu , u li kieku kienu mifrudin minnu ma kinux ikunu jeżistu . It- tieni : l- essri umani m' humiex sempliċement kapaċi jsiru jafu dwar is- Sies Divin b' mod deduttiv ; huma jistgħu jintebħu l- eżistenza tiegħu permezz ta' intuwizzjoni diretta , li hija superjuri għar- raġunar argumentattiv . Dan l- għerf immedjat jgħaqqad l- għerf innifsu ma' dawk li jsiru jafuh . It- tielet : il- bnedmin għandhom natura doppja , ego fenomenali u Essri Etern , li huwa l- Essri Ġewwieni , l- Ispirtu , dik ix- Xrara ta' Divintà fi ħdan ir- Ruħ . Huwa possibbli għall- bnedmin , dejjem jekk ikunu jridu , li jidentifikaw ruħhom ma' l- Ispirtu u għalhekk mas- Sies Divin , li fin- natura tiegħu huwa l- istess jew simili għall- Ispirtu . Ir- raba' : fil- ħajja l- bnedmin għandhom għan u skop wieħed biss : li jidentifikaw ruħhom ma' l- Essri Etern sabiex jaslu għall- għerf li jgħaqqadhom mas- Sies Divin . ( Introduzzjoni għall- Bhagavad - Gita - Aldous Huxley ) Mużika : Aegian Sea - Aphrodite ' s Child Ħuġġieġa Oħra minn L- Imżebbel Ħin : Mużika : Remember A Day - Pink Floyd Ħuġġieġa Oħra minn L- Imżebbel Ħin : Kulħadd irid isir mandra , as we say in Maltese . Mużika : Street Spirit - Radiohead Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .